Document ID: 31995D0274

KOMISSION PÄÄTÖS,
tehty 10 päivänä heinäkuuta 1995,
rehuseoksissa kiellettyjen rehujen ja aineksien luettelosta tehdyn päätöksen 91/516/ETY muuttamisesta (ETA:n kannalta merkityksellinen teksti) (95/274/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 10 artiklan c alakohdan,
sekä katsoo, että
komission päätöksessä 91/516/ETY (2) vahvistetaan luettelo rehuseoksissa kielletyistä aineista,
käsiteltyjen nahkojen käyttöä koskeva kielto on tarpeen määritellä tarkemmin, jotta ei estetä sellaisten tiettyjen nahkajätteiden käyttöä, jotka on käsitelty eläintä vaarantamatta, kuten esimerkiksi suolaamalla; tällä toimenpiteellä pyritään estämään ympäristöä saastuttavien jätteiden päästöt, ja
tässä päätöksessä määrätyt toimenpiteet ovat pysyvän rehukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 91/516/ETY liite tämän päätöksen liitteen mukaisesti.
2 artikla
Tätä päätöstä sovelletaan 1 päivästä kesäkuuta 1996.
3 artikla
Tämä päätös osoitetaan kaikille jäsenvaltioille.
Tehty Brysselissä 10 päivänä heinäkuuta 1995.

Labels: 20
17
6